লামা সদর ইউনিয়নের আব্দু শুক্কুর পাড়ার খুইল্যা মিয়া সওদাগর জানান, সকাল সাড়ে ৮ টার দিকে পাহাড়ি সন্ত্রাসীদের একটি দল আব্দু শুক্কুর পাড়ায় এসে সেখানকার ৫টি দোকান থেকে অস্ত্রের মুখে জিম্মি করে চাঁদা আদায় করে। মেরাখোলার ফার্মেসী দোকানদার ডা. নেপাল সেন বলেন, সকাল সাড়ে ১০ টার দিকে পাহাড়ি সন্ত্রাসীরা মেরাখোলা বাজারে এসে অস্ত্রের মুখে জিম্মি করে এবং দোকান ভেঙ্গে ৪ টি দোকান লুট করেছে। এসময়ে তারা ব্যবসায়ীদের দোকানের ক্যাশ ভেঙ্গে ৩ লক্ষাধিক টাকা ও মালামাল লুট করে নিয়ে যায়। টাকা দিতে না পারায় মিলন পাল নামক এক সওদাগরকে মারধর করেছে। এ সময় সশস্ত্র সন্ত্রাসীদের উপস্থিতি দেখে মেরাখোলা সরকারি প্রাথমিক বিদ্যালয়ের ছাত্র/ছাত্রীরা আতঙ্কগ্রস্ত হয়ে পড়ে।